സഹപാഠിക്കൊരു കൈത്താങ്ങ് ഓച്ചിറ: തഴവ ആദിത്യ വിലാസം ഗവ.ഹൈസ്കൂളിലെ എട്ടാം ക്ലാസ് വിദ്യാര്ത്ഥിയുടെ വൃക്ക മാറ്റിവെക്കല് ശസ്ത്രക്രിയയെ തുടര്ന്നുള്ള ചികിത്സയ്ക്കായി സഹപാഠികളും അദ്ധ്യാപകരും രക്ഷിതാക്കളും ചേര്ന്ന് രണ്ടേകാല് ലക്ഷം രൂപ കൈമാറി. അമ്മയുടെ വൃക്കയാണ് മകന് നല്കിയത്. ഇരുവരും എറണാകുളം അമൃത ആശുപത്രിയില് ചികിത്സയിലാണ്. സ്കൂളില് നടന്ന ചടങ്ങില് സി. ആര്. മഹേഷ് എം. എല്. എ, ജില്ലാ പഞ്ചായത്ത് സ്ഥിരം സമിതി അദ്ധ്യക്ഷന് അനില്. എസ്. കല്ലേലിഭാഗം, പ്രഥമാദ്ധ്യാപിക എല്. ശ്രീലേഖ എന്നിവര് ചേര്ന്ന് തുക കുട്ടിയുടെ ബന്ധുവിന് കൈമാറി. കുട്ടിയുടെ ചികിത്സയ്ക്കായി ജില്ലാ പഞ്ചായത്തിന്റെ ജീവനം കിഡ്നി ഫൗണ്ടേഷനില് നിന്ന് ഒരു ലക്ഷം രൂപ അനുവദിക്കുമെന്ന് അനില് എസ്. കല്ലേലിഭാഗം അറിയിച്ചു. പി. ടി. എ പ്രസിഡന്റ് കെ.സതീശന് അദ്ധ്യക്ഷനായി. എസ്. എം. സി ചെയര്മാന് ജി. അജിത്ത് കുമാര്, വൈസ് പ്രസിഡന്റ് ബിജു, സ്റ്റാഫ് സെക്രട്ടറി എന്. കെ. വിജയകുമാര്, കോണ്ഗ്രസ് തഴവ മണ്ഡലം പ്രസിഡന്റ് ചക്കാലത്തറ മണിലാല്, അദ്ധ്യാപകര്, പി. ടി. എ, എസ്. എം.സി, മാതൃസമിതി അംഗങ്ങള് തുടങ്ങിയവര് പങ്കെടുത്തു.